title: Rozhodnutie Politického a bezpečnostného výboru (SZBP) 2018/925 z 26. júna 2018, o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2018/522 (ATALANTA/2/2018)

text:
               29.6.2018

               SK

               Úradný vestník Európskej únie

               L 164/46

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/925
   z 26. júna 2018,
   o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2018/522 (ATALANTA/2/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6 ods. 1,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (PBV) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ ozbrojených síl EÚ“).

               (2)

               PBV 27. marca 2018 prijal rozhodnutie (SZBP) 2018/522 (2) o vymenovaní kontraadmirála Simoneho MALVAGNU za veliteľa ozbrojených síl EÚ.

               (3)

               Veliteľ operácie EÚ odporučil, aby bol za nového veliteľa ozbrojených síl EÚ od 6. augusta 2018 vymenovaný kontraadmirál Alfonso PÉREZ DE NANCLARES Y PÉREZ DE ACEVEDO.

               (4)

               Vojenský výbor EÚ 31. mája 2018 uvedené odporúčanie podporil.

               (5)

               Rozhodnutie (SZBP) 2018/522 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

         PRIJAL TOTO ROZHODNUTIE:
   Článok 1
   Kontraadmirál Alfonso PÉREZ DE NANCLARES Y PÉREZ DE ACEVEDO sa týmto od 6. augusta 2018 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
   Článok 2
   Rozhodnutie (SZBP) 2018/522 sa zrušuje.
   Článok 3
   Toto rozhodnutie nadobúda účinnosť 6. augusta 2018.

      V Bruseli 26. júna 2018

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 301, 12.11.2008, s. 33.

      (2)  Rozhodnutie Politického a bezpečnostného výboru (SZBP) 2018/522 z 27. marca 2018 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2017/1356 (ATALANTA/1/2018) (Ú. v. EÚ L 87, 3.4.2018, s. 14).


title: Rozhodnutie Rady (EÚ) 2018/923 z 22. júna 2018, ktorým sa stanovuje, že Rumunsko neprijalo účinné opatrenia v reakcii na odporúčanie Rady z 5. decembra 2017

text:
               29.6.2018

               SK

               Úradný vestník Európskej únie

               L 164/42

         ROZHODNUTIE RADY (EÚ) 2018/923
   z 22. júna 2018,
   ktorým sa stanovuje, že Rumunsko neprijalo účinné opatrenia v reakcii na odporúčanie Rady z 5. decembra 2017
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), a najmä na jeho článok 10 ods. 2, štvrtý pododsek,
   so zreteľom na odporúčanie Európskej komisie,
   keďže:

               (1)

               Rada 16. júna 2017 v súlade s článkom 121 ods. 4 Zmluvy rozhodla, že v Rumunsku bola zaznamenaná značná odchýlka od postupu úprav smerom k strednodobému rozpočtovému cieľu. Vzhľadom na stanovenú značnú odchýlku Rada 16. júna 2017 vydala pre Rumunsko odporúčanie (2), aby prijalo opatrenia potrebné na zabezpečenie toho, aby nominálna miera rastu čistých primárnych verejných výdavkov (3) v roku 2017 neprekročila 3,3 %, čo zodpovedá ročnej štrukturálnej úprave vo výške 0,5 % HDP.

               (2)

               Rada 5. decembra 2017 dospela k záveru (4), že Rumunsko neprijalo účinné opatrenia v reakcii na odporúčanie Rady zo 16. júna 2017. Rada preto 5. decembra 2017 vydala pre Rumunsko revidované odporúčanie (5), aby prijalo opatrenia potrebné na zabezpečenie toho, aby nominálna miera rastu čistých primárnych verejných výdavkov v roku 2018 neprekročila 3,3 %, čo zodpovedá ročnej štrukturálnej úprave vo výške 0,8 % HDP. Takisto v ňom odporučila, aby Rumunsko použilo neočakávané zisky na zníženie deficitu a aby opatrenia na rozpočtovú konsolidáciu zaistili trvalé zlepšenie štrukturálneho salda verejnej správy spôsobom, ktorý podporuje rast. Rada Rumunsku stanovila lehotu 15. apríla 2018 na podanie správy o opatreniach prijatých v reakcii na uvedené odporúčanie.

               (3)

               Komisia v dňoch 10. a 11. apríla 2018 vykonala v Rumunsku misiu zvýšeného dohľadu na účely monitorovania na mieste podľa článku 11 ods. 2 nariadenia (ES) č. 1466/97. Po tom, ako Komisia zaslala svoje predbežné zistenia rumunským orgánom na pripomienkovanie, predložila 23. mája 2018 správu o svojich zisteniach Rade. Uvedené zistenia boli následne zverejnené. Podľa uvedenej správy Komisie rumunské orgány nemajú v úmysle konať podľa odporúčania Rady z 5. decembra 2017. Rumunské orgány misii potvrdili, že ich cieľom pre rok 2018 zostáva dosiahnuť celkový deficit tesne pod úrovňou 3 % HDP. Vzhľadom na kladnú a rastúcu produkčnú medzeru to naznačuje ďalšie zhoršovanie základného štrukturálneho deficitu, čo je v rozpore s tým, čo je stanovené v odporúčaní Rady, a odzrkadľuje to jasne expanzívnu fiškálnu politiku.

               (4)

               Rumunské orgány 20. apríla 2018, po uplynutí lehoty stanovenej Radou, predložili správu o opatreniach prijatých v reakcii na odporúčanie Rady z 5. decembra 2017. V správe opätovne potvrdili, že ich cieľom pre rok 2018 zostáva dosiahnuť celkový deficit tesne pod úrovňou 3 % HDP. Fiškálny vplyv oznámených opatrení je výrazne nižší ako požiadavka stanovená v uvedenom odporúčaní Rady.

               (5)

               Z prognózy Komisie z jari 2018 vyplýva, že rast čistých primárnych verejných výdavkov má dosiahnuť úroveň 10,4 %, čo je výrazne nad 3,3 % referenčnou hodnotou pre výdavky. Štrukturálne saldo sa má v roku 2018 zhoršiť o 0,4 % HDP, čo povedie k deficitu 3,8 % HDP. Ide o presný opak odporúčania, ktorým je dosiahnuť štrukturálne zlepšenie na úrovni 0,8 % HDP v porovnaní s rokom 2017. Oba piliere preto poukazujú na výraznú odchýlku od odporúčanej úpravy. Referenčná hodnota pre výdavky poukazuje na odchýlku vo výške 2,0 % HDP. Štrukturálne saldo potvrdzuje tento výklad, pričom naznačuje o niečo nižšiu odchýlku vo výške 1,2 % HDP. Na výšku odchýlky, ktorú naznačuje štrukturálne saldo, negatívne vplýva vyšší odhadovaný rast potenciálneho HDP, z ktorého štrukturálne saldo vychádza, v porovnaní so strednodobým priemerom, z ktorého vychádza referenčná hodnota pre výdavky. Po zohľadnení uvedenej skutočnosti celkové hodnotenie potvrdzuje výraznú odchýlku od odporúčanej úpravy.

               (6)

               Zhoršenie oproti roku 2017 je do veľkej miery spôsobené zvyšovaním výdavkov na odmeňovanie zamestnancov verejnej správy, ktoré bolo schválené v lete 2017 a nadobudlo účinnosť v januári 2018. Od prognózy Komisie z jari 2017, z ktorej odporúčanie Rady z 5. decembra 2017 vychádzalo, rumunské orgány čiastočne zvrátili systémovú dôchodkovú reformu z minulosti, keď od roku 2018 znížili podiel príspevkov na sociálne zabezpečenie prevádzaných do druhého dôchodkového piliera. Očakáva sa, že toto zníženie bude mať krátkodobý pozitívny vplyv na verejné príjmy, a teda na saldo verejných financií. Takýto fiškálny zisk sa však v dlhodobom horizonte rozptýli, keďže príspevky na sociálne zabezpečenie presmerované z druhého piliera bude sprevádzať povinnosť platiť starobné dôchodky v budúcnosti.

               (7)

               To vedie k záveru, že reakcia Rumunska na odporúčanie Rady z 5. decembra 2017 nebola dostatočná. Fiškálne úsilie nedosahuje ročnú štrukturálnu úpravu na úrovni 0,8 % HDP pre rok 2018 zodpovedajúcu nominálnej miere rastu čistých primárnych verejných výdavkov, ktorá v roku 2018 neprekračuje 3,3 %,

         PRIJALA TOTO ROZHODNUTIE:
   Článok 1
   Rumunsko neprijalo účinné opatrenia v reakcii na odporúčanie Rady z 5. decembra 2017.
   Článok 2
   Toto rozhodnutie je určené Rumunsku.

      V Luxemburgu 22. júna 2018

            Za Radu

            predseda

         V. GORANOV

      (1)  Ú. v. ES L 209, 2.8.1997, s. 1.

      (2)  Odporúčanie Rady zo 16. júna 2017, ktorého cieľom je zabezpečiť nápravu značnej pozorovanej odchýlky od postupu úprav smerujúcich k strednodobému rozpočtovému cieľu v Rumunsku (Ú. v. EÚ C 216, 6.7.2017, s. 1).

      (3)  Čisté primárne verejné výdavky pozostávajú z celkových verejných výdavkov bez úrokových výdavkov, výdavkov na programy Únie plne hradených z fondov Únie a nediskrečných zmien vo výdavkoch na dávky v nezamestnanosti. Tvorba hrubého fixného kapitálu financovaná z vnútroštátnych zdrojov je rozložená na obdobie štyroch rokov. Diskrečné opatrenia na strane príjmov alebo zvýšenia príjmov vyplývajúce z právnych predpisov sú zohľadnené. Jednorazové opatrenia na strane príjmov aj výdavkov sú vzájomne započítané.

      (4)  Rozhodnutie Rady (EÚ) 2017/2389 z 5. decembra 2017, ktorým sa stanovuje, že Rumunsko neprijalo účinné opatrenia v reakcii na odporúčanie Rady zo 16. júna 2017 (Ú. v. EÚ L 340, 20.12.2017, s. 49).

      (5)  Odporúčanie Rady z 5. decembra 2017 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Rumunsku (Ú. v. EÚ C 439, 20.12.2017, s. 1).


title: Rozhodnutie Rady (EÚ) 2018/926 z 26. júna 2018, ktorým sa vymenúva člen Výboru regiónov navrhnutý Španielskym kráľovstvom

text:
               29.6.2018

               SK

               Úradný vestník Európskej únie

               L 164/48

         ROZHODNUTIE RADY (EÚ) 2018/926
   z 26. júna 2018,
   ktorým sa vymenúva člen Výboru regiónov navrhnutý Španielskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1792 (4) bol 5. októbra 2015 pán Ignacio GONZÁLEZ GONZÁLEZ nahradený pani Cristinou CIFUENTESOVOU CUENCASOVOU vo funkcii členky.

               (2)

               V dôsledku odstúpenia pani Cristiny CIFUENTESOVEJ CUENCASOVEJ sa uvoľnilo miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Ángel GARRIDO GARCÍA, Presidente de la Comunidad Autónoma de Madrid.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 26. júna 2018

            Za Radu

            predsedníčka

         E. ZAHARIEVA

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/1792 z 5. októbra 2015, ktorým sa vymenúvajú piati španielski členovia a piati španielski náhradníci Výboru regiónov (Ú. v. EÚ L 260, 7.10.2015, s. 28).


title: Rozhodnutie Rady (EÚ) 2018/1195 zo 16. júla 2018 o podpise v mene Európskej únie Protokolu k Dohode o medzinárodnej príležitostnej preprave cestujúcich autokarmi a autobusmi (dohoda Interbus) týkajúceho sa medzinárodnej pravidelnej a osobitnej pravidelnej prepravy cestujúcich autokarmi a autobusmi (Text s významom pre EHP)

text:
                  23.8.2018

                  SK

                  Úradný vestník Európskej únie

                  L 214/3

         ROZHODNUTIE RADY (EÚ) 2018/1195
         zo 16. júla 2018
         o podpise v mene Európskej únie Protokolu k Dohode o medzinárodnej príležitostnej preprave cestujúcich autokarmi a autobusmi (dohoda Interbus) týkajúceho sa medzinárodnej pravidelnej a osobitnej pravidelnej prepravy cestujúcich autokarmi a autobusmi
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Dohoda o medzinárodnej príležitostnej preprave cestujúcich autokarmi a autobusmi (dohoda Interbus) (1) bola v súlade s rozhodnutím Rady 2002/917/ES (2) uzavretá v mene Únie 3. októbra 2002 a nadobudla platnosť 1. januára 2003 (3).

                     (2)

                     Rada 5. decembra 2014 poverila Komisiu začať rokovania o protokole k dohode Interbus (ďalej len „protokol“) s Albánskou republikou, Bosnou a Hercegovinou, bývalou Juhoslovanskou republikou Macedónskom, Moldavskou republikou, Čiernou Horou, Tureckou republikou a Ukrajinou.

                     (3)

                     Rokovania boli úspešne ukončené počas zasadnutia zmluvných strán dohody Interbus 10. novembra 2017.

                     (4)

                     Protokol by mal uľahčiť poskytovanie pravidelných a osobitných pravidelných dopravných služieb medzi zmluvnými stranami dohody Interbus, a tým medzi nimi zlepšiť prepojenie v osobnej doprave.

                     (5)

                     Aby sa uľahčilo jeho uplatňovanie, návrh protokolu do značnej miery odráža všeobecné pravidlá stanovené v dohode Interbus, najmä tie o fungovaní spoločného výboru.

                     (6)

                     Aby sa zabránilo prílišnému omeškaniu využívania výhod protokolu, stanovuje sa v ňom, podobne ako v dohode Interbus, že nadobudne platnosť pre zmluvné strany, ktoré ho schválili alebo ratifikovali, ak ho schválili alebo ratifikovali štyri zmluvné strany vrátane Únie.

                     (7)

                     Protokol k dohode by sa preto mal podpísať v mene Únie s výhradou jeho uzavretia k neskoršiemu dátumu,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Protokolu k Dohode o medzinárodnej príležitostnej preprave cestujúcich autokarmi a autobusmi (dohoda Interbus) týkajúceho sa medzinárodnej pravidelnej a osobitnej pravidelnej prepravy cestujúcich autokarmi a autobusmi, s výhradou jeho uzavretia (4).

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 16. júla 2018

                  Za Radu

                  predsedníčka

               J. BOGNER-STRAUSS

            (1)  Ú. v. ES L 321, 26.11.2002, s. 13.

            (2)  Rozhodnutie Rady 2002/917/ES z 3. októbra 2002 o uzavretí Dohody Interbus o medzinárodnej príležitostnej preprave cestujúcich autokarmi a autobusmi (Ú. v. ES L 321, 26.11.2002, s. 11).

            (3)  Ú. v. ES L 321, 26.11.2002, s. 44.

            (4)  Text protokolu sa uverejní spolu s rozhodnutím o jeho uzavretí.


title: Rozhodnutie Rady (EÚ) 2018/1194 z 21. júna 2018 o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej na účely zohľadnenia pristúpenia Chorvátskej republiky k Európskej únii v mene Únie a členských štátov

text:
                  23.8.2018

                  SK

                  Úradný vestník Európskej únie

                  L 214/1

         ROZHODNUTIE RADY (EÚ) 2018/1194
         z 21. júna 2018
         o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej na účely zohľadnenia pristúpenia Chorvátskej republiky k Európskej únii v mene Únie a členských štátov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a články 207 a 209 v spojení s jej článkom 218 ods. 6 písm. a),
         so zreteľom na Akt o pristúpení Chorvátska, a najmä na jeho článok 6 ods. 2,
         so zreteľom na návrh Európskej komisie,
         so zreteľom na súhlas Európskeho parlamentu,
         keďže:

                     (1)

                     Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“), bol v súlade s rozhodnutím Rady (EÚ) č. 2017/1567 (1) podpísaný 17. júla 2017 s výhradou jeho uzavretia k neskoršiemu dátumu.

                     (2)

                     Pokiaľ ide o záležitosti, ktoré spadajú do právomoci Európskeho spoločenstva pre atómovú energiu, uzavretie protokolu podlieha osobitnému postupu.

                     (3)

                     Protokol by sa mal schváliť v mene Únie a členských štátov,

               PRIJALA TOTO ROZHODNUTIE:

            Článok 1
            Týmto sa v mene Únie a členských štátov schvaľuje Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej na účely zohľadnenia pristúpenia Chorvátskej republiky k Európskej únii (2).

            Článok 2
            Predseda Rady v mene Únie a členských štátov vykoná oznámenie podľa článku 4 ods. 1 protokolu. (3)

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 21. júna 2018

                  Za Radu

                  predseda

               B. PETKOV

            (1)  Rozhodnutie Rady (EÚ) 2017/1567 z 8. júna 2017 o podpise a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na strane druhej na účely zohľadnenia pristúpenia Chorvátskej republiky k Európskej únii v mene Únie a členských štátov (Ú. v. EÚ L 238, 16.9.2017, s. 1).

            (2)  Text protokolu je uverejnený v Ú. v. EÚ L 238 zo 16.9.2017. spolu s rozhodnutím o podpise.

            (3)  Generálny sekretariát Rady uverejní dátum nadobudnutia platnosti protokolu v Úradnom vestníku Európskej únie.


               23.8.2018

               SK

               Úradný vestník Európskej únie

               C 298/280

      P8_TA(2017)0101
      Námietka voči delegovanému aktu: kľúčové informácie pre štrukturalizované retailové investičné produkty a investičné produkty založené na poistení
      Rozhodnutie Európskeho parlamentu nevzniesť námietku voči delegovanému nariadeniu Komisie z 8. marca 2017, ktorým sa dopĺňa nariadenie Európskeho parlamentu a Rady (EÚ) č. 1286/2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení (PRIIP) stanovením regulačných technických predpisov, pokiaľ ide o prezentáciu, obsah, preskúmanie a revíziu dokumentov s kľúčovými informáciami a podmienky splnenia požiadavky na poskytovanie takýchto dokumentov (C(2017)01473 – 2017/2602(DEA))
      (2018/C 298/23)

         Európsky parlament,

                  —

                  so zreteľom na delegované nariadenie rozhodnutie Komisie (C(2017)01473) (ďalej len „revidované delegované nariadenie“),

                  —

                  so zreteľom na uznesenie Európskeho parlamentu zo 14. septembra 2016 o delegovanom nariadení Komisie z 30. júna 2016, ktorým sa dopĺňa nariadenie Európskeho parlamentu a Rady (EÚ) č. 1286/2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení (PRIIP) stanovením regulačných technických predpisov, pokiaľ ide o prezentáciu, obsah, preskúmanie a revíziu dokumentov s kľúčovými informáciami a podmienky splnenia požiadavky na poskytovanie takýchto dokumentov (C(2016)03999 – 2016/2816(DEA)) (1),

                  —

                  so zreteľom na list Komisie z 22. marca 2017, ktorým Európsky parlament žiada, aby oznámil, že nevznesie námietku voči revidovanému delegovanému nariadeniu,

                  —

                  so zreteľom na list Výboru pre hospodárske a menové veci predsedovi Konferencie predsedov výborov z 28. marca 2017,

                  —

                  so zreteľom na článok 290 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ) č. 1286/2014 z 26. novembra 2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení (PRIIP) (2), a najmä na jeho článok 8 ods. 5, článok 10 ods. 2, článok 13 ods. 5 a článok 31,

                  —

                  so zreteľom na nariadenie Európskeho parlamentu a Rady (EÚ) č. 2016/2340 zo 14. decembra 2016, ktorým sa mení nariadenie Európskeho parlamentu a Rady (EÚ) č. 1286/2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení, pokiaľ ide o dátum jeho uplatňovania (3),

                  —

                  so zreteľom článok 13 a článok 10 ods. 1 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (4), na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (5), na nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (6),

                  —

                  so zreteľom na list od predsedov európskych orgánov dohľadu (EOD) z 22. decembra 2016 v nadväznosti na žiadosť Komisie vo forme listu z 10. novembra 2016 o svojom zámere zmeniť návrh regulačných technických predpisov spoločne predložený EBA, ESMA a EIOPA podľa článku 8 ods. 5, článku 10 ods. 2 a článku 13 ods. 5 nariadenia (EÚ) č. 1286/2014,

                  —

                  so zreteľom na odporúčanie pre rozhodnutie Výboru pre hospodárske a menové veci,

                  —

                  so zreteľom na článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 105 ods. 6 rokovacieho poriadku, ktorá vypršala 4. apríla 2017,

                  A.

                  keďže Európsky parlament vo svojom uznesení zo 14. septembra 2016 vzniesol námietky voči delegovanému nariadeniu Komisie z 30. júna 2016, ktorým sa dopĺňa nariadenie (EÚ) č. 1286/2014 a vyzval Komisiu, aby predložila revidované delegované nariadenie, v ktorom by sa riešili obavy vyjadrené v súvislosti s nejasným nakladaním s PRIIP s viacerými možnosťami, nedostatočným prezentovaním skutočnosti, že retailoví investori môžu prísť o peniaze v prípade nepriaznivých scenárov týkajúcich sa určitých výrobkov, ako aj s nedostatočným podrobným usmernením, pokiaľ ide o používanie „upozornenia týkajúceho sa pochopenia“;

                  B.

                  keďže Európsky parlament vo svojom uznesení zo 14. septembra 2016 pripomenul, že predseda Výboru pre hospodárske a menové veci a rokovací tím Európskeho parlamentu poslali 30. júna 2016 Komisii list, v ktorom ju žiadali, aby posúdila, či by sa vykonávanie nariadenia (EÚ) č. 1286/2014 malo odložiť;

                  C.

                  keďže ustanovenia revidovaného delegovaného nariadenia sú v súlade s cieľmi Európskeho parlamentu uvedenými v uznesení zo 14. septembra 2016 a počas následného neformálneho dialógu v rámci prípravných prác na prijatie revidovaného delegovaného nariadenia;

                  D.

                  keďže v revidovanom delegovanom nariadení sa vysvetľuje, že tvorcovia PRIIP s viacerými možnosťami zahŕňajúcimi podkladové investičné možnosti, ktorými sú podniky kolektívneho investovania do prevoditeľných cenných papierov (PKIPCP) alebo iné fondy než PKIPCP uvedené v článku 32 nariadenia (EÚ) č. 1286/2014, nemusia poskytovať všetky požadované informácie, ktoré sa vyžadujú podľa PRIIP a budú oprávnení namiesto toho používať dokumenty s kľúčovými informáciami pre investorov PKIPCP ako vhodný spôsob poskytovania podrobnejších predzmluvných informácií retailovým investorom;

                  E.

                  keďže podkladové výpočty pre tri pôvodné prognózy výkonnosti sú stále založené na historických údajoch bola do revidovaného delegovaného nariadenia zahrnutá ďalšia štvrtá prognóza; keďže cieľom tejto stresovej prognózy je stanoviť významné nepriaznivé vplyvy produktov, ktoré nie sú zahrnuté v doterajšej „nepriaznivej prognóze“;

                  F.

                  keďže využívanie upozornenia týkajúceho sa pochopenia bolo objasnené tak, že do rozsahu jeho pôsobnosti boli zahrnuté tie PRIIP, ktoré sa považujú za „zložité produkty“ podľa smernice 2014/65/EÚ o trhoch s finančnými nástrojmi a smernice (EÚ) 2016/97 o sprostredkovaní poistenia;

                  G.

                  keďže navrhovaný oddiel dokumentu s kľúčovými informáciami „O aký produkt ide“ bol zmenený a oddiel s názvom „Aké sú riziká a čo by som mohol získať“ obsahuje prehľad administratívnych nákladov vo vzťahu k biometrickým prvkom investičných produktov založených na poistení;

                  H.

                  keďže nariadením (EÚ) 2016/2340 sa odkladá dátum začatia uplatňovania nariadenia (EÚ) č. 1286/2014 o 12 mesiacov, teda na 1. januára 2018;

                  1.

                  oznamuje, že nevznesie námietku voči delegovanému nariadeniu;

                  2.

                  poveruje svojho predsedu, aby postúpil toto rozhodnutie Rade a Komisii.

         (1)  Prijaté texty, P8_TA(2016)0347.

         (2)  Ú. v. EÚ L 352, 9.12.2014, s. 1.

         (3)  Ú. v. EÚ L 354, 23.12.2016, s. 35.

         (4)  Ú. v. EÚ L 331, 15.12.2010, s. 12.

         (5)  Ú. v. EÚ L 331, 15.12.2010, s. 48.

         (6)  Ú. v. EÚ L 331, 15.12.2010, s. 84.


               23.8.2018

               SK

               Úradný vestník Európskej únie

               C 298/345

      P8_TA(2017)0137
      Návrh na vymenovanie člena Dvora audítorov
      Rozhodnutie Európskeho parlamentu z 27. apríla 2017 o návrhu na vymenovanie Ildikó Gáll-Pelczovej za členku Dvora audítorov (C8-0110/2017 – 2017/0802(NLE))
      (Konzultácia)
      (2018/C 298/49)

         Európsky parlament,

                  —

                  so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0110/2017),

                  —

                  so zreteľom na článok 121 rokovacieho poriadku,

                  —

                  so zreteľom na správu Výboru pre kontrolu rozpočtu (A8-0166/2017),

                  A.

                  keďže Výbor Európskeho parlamentu pre kontrolu rozpočtu posúdil kvalifikáciu navrhovanej kandidátky, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

                  B.

                  keďže Výbor pre kontrolu rozpočtu na svojej schôdzi 12. apríla 2017 usporiadal vypočutie navrhovanej kandidátky Rady na vymenovania za členku Dvora audítorov;

                  1.

                  súhlasí s návrhom Rady vymenovať Ildikó Gáll-Pelczovú za členku Dvora audítorov;

                  2.

                  poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


Rozhodnutie Komisie z 21/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9020 - ENGIE S.A. / GreenYellow) podľa nariadenia Rady (ES) č. 139/2004 (Iba francúzské znenie je autentické)


Rozhodnutie Komisie z 14/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8992 - Zeaborn Chartering Management / Maritime Holdings / Zeamarine) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 08/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9021 - Orkla / DNB Bank / Optimizd) podľa nariadenia Rady (ES) č. 139/2004 (Iba anglické znenie je autentické)


               30.8.2018

               SK

               Úradný vestník Európskej únie

               C 307/188

      P8_TA(2017)0232
      Žiadosť o zbavenie imunity Bélu Kovácsa
      Rozhodnutie Európskeho parlamentu z 1. júna 2017 o žiadosti o zbavenie imunity Bélu Kovácsa (2016/2266(IMM))
      (2018/C 307/31)

         Európsky parlament,

                  —

                  so zreteľom na žiadosť o zbavenie imunity Bélu Kovácsa, ktorú 19. septembra 2016 podal maďarský generálny prokurátor Dr. Péter Polt v súvislosti s trestným konaním na podnet Ústredného vyšetrovacieho orgánu generálneho prokurátora a ktorá bola oznámená na plenárnej schôdzi 3. októbra 2016,

                  —

                  so zreteľom na pozvanie Bélu Kovácsa na vypočutie 12. januára, 30. januára a 22. marca 2017 v súlade s článkom 9 ods. 6 rokovacieho poriadku,

                  —

                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

                  —

                  so zreteľom na článok 4 ods. 2 Základného zákona Maďarska, paragraf 10 ods. 2 a paragraf 12 ods. 1 zákona LVII z roku 2004 o postavení maďarských poslancov Európskeho parlamentu a paragraf 74 ods. 1 a 3 zákona XXXVI z roku 2012 o Národnom zhromaždení,

                  —

                  so zreteľom na článok 5 ods. 2, článok 6 ods. 1 a článok 9 rokovacieho poriadku,

                  —

                  so zreteľom na správu Výboru pre právne veci (A8-0203/2017),

                  A.

                  keďže maďarský generálny prokurátor požiadal o zbavenie imunity poslanca Európskeho parlamentu Bélu Kovácsa, aby sa mohlo uskutočniť vyšetrovanie s cieľom prešetriť, či bude proti nemu vznesené obvinenie, pokiaľ ide o trestný čin rozpočtového podvodu, ktorý viedol k značnej finančnej škode podľa paragrafu 396 ods. 1 písm. a) maďarského trestného zákona, a trestného činu viacnásobného použitia sfalšovaných osobných dokladov podľa paragrafu 345 trestného zákona; keďže podľa uvedeného paragrafu každý, kto používa sfalšovaný alebo pozmenený osobný doklad alebo osobný doklad s nepravdivým obsahom na poskytnutie dôkazu o existencii, zmene alebo ukončení práva alebo povinnosti, je vinný z trestného činu, ktorým sa potrestá na odňatie slobody najviac na jeden rok;

                  B.

                  keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunitu priznanú poslancom ich parlamentu;

                  C.

                  keďže podľa článku 4 ods. 2 Základného zákona Maďarska sú poslanci parlamentu oprávnení požívať imunitu; keďže podľa paragrafu 10 ods. 2 zákona LVII z roku 2004 o postavení maďarských poslancov Európskeho parlamentu sú poslanci Európskeho parlamentu oprávnení požívať rovnakú imunitu ako poslanci maďarského parlamentu a podľa paragrafu 12 ods. 1 patrí rozhodnutie o pozastavení imunity poslanca Európskeho parlamentu do právomoci Európskeho parlamentu; keďže podľa paragrafu 74 ods. 1 zákona XXXVI z roku 2012 o národnom zhromaždení sa trestné konanie alebo priestupkové konanie v prípade absencie dobrovoľného vzdania sa imunity v danej veci môže voči poslancovi uplatniť len s predchádzajúcim súhlasom národného zhromaždenia; keďže podľa paragrafu 74 ods. 3 uvedeného zákona návrh na zbavenie imunity podáva až do podania obžaloby generálny prokurátor;

                  D.

                  keďže podľa článku 21 ods. 1 a 2 rozhodnutia Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (2), majú poslanci nárok na osobných asistentov, ktorých si sami vyberú, a Európsky parlament hradí výdavky skutočne vzniknuté v súvislosti s ich zamestnávaním;

                  E.

                  keďže podľa článku 34 ods. 4 rozhodnutia Predsedníctva z 19. mája a rozhodnutia z 9. júla 2008 o vykonávacích pravidlách k štatútu poslancov Európskeho parlamentu (ďalej aj „vykonávacie pravidlá“) sa môžu uhrádzať výdavky, ktoré vznikajú v súvislosti so zmluvami o stáži uzavretými za podmienok stanovených Predsedníctvom;

                  F.

                  keďže podľa článku 1 ods. 1 rozhodnutia Predsedníctva z 19. apríla 2010 o pravidlách týkajúcich sa stážistov poslancov môžu poslanci Európskeho parlamentu v záujme rozvoja európskeho vzdelávania a odbornej prípravy a na podporu lepšieho chápania fungovania inštitúcie ponúknuť stáže v Bruseli a Štrasburgu počas plenárnych schôdzí alebo počas vykonávania svojej poslaneckej činnosti v krajine, v ktorej boli zvolení;

                  G.

                  keďže podľa článku 5 ods. 1 a 2 pravidiel o stážistoch sa konkrétne podmienky stáže musia uviesť v písomnej dohode o stáži, ktorú podpisuje poslanec aj stážista; keďže súčasťou tejto dohody musí byť ustanovenie, v ktorom sa výslovne uvádza, že Európsky parlament sa nemôže považovať za zmluvnú stranu dohody; keďže v súlade s článkom 5 ods. 4 výdavky súvisiace so stážami vrátane štipendií a nákladov na poistné v prípade, že ich hradí poslanec, sa uhrádzajú z príspevku na asistenta poslanca v zmysle článku 33 ods. 4 vykonávacích pravidiel v rámci limitov tohto príspevku;

                  H.

                  keďže podľa poslednej vety článku 1 ods. 1 pravidiel o stážistoch štipendium udeľované stážistom nesmie dosahovať takú výšku, aby v skutočnosti išlo o skrytú formu mzdy; keďže podľa článku 7 ods. 1 je za stážistov počas celého obdobia stáže zodpovedný poslanec, pre ktorého stážisti vykonávajú stáž;

                  I.

                  keďže Európsky parlament v tomto prípade nenašiel žiadny dôkaz o fumus persecutionis, t. j. dostatočne závažné a konkrétne podozrenie, že žiadosť o zbavenie imunity bola predložená v súvislosti s konaním, ktorého zámerom je spôsobiť dotknutému poslancovi politickú ujmu;

                  J.

                  keďže rozhodnutie bývalého predsedu Európskeho parlamentu o uložení trestu pokarhania Bélovi Kovácsovi za to, že porušil článok 1 písm. a) kódexu správania (3), nemožno považovať za rovnocenné s rozsudkom súdu, ktorý má účinok res judicata vo veciach, na ktoré sa vzťahuje trestné konanie na podnet Ústredného vyšetrovacieho orgánu generálneho prokurátora; keďže sa v dôsledku toho neporušuje zásada ne bis in idem; keďže následne trest, ktorý uložil bývalý predseda Európskeho parlamentu podľa kódexu správania, nie je prekážkou toho, aby sa v Maďarsku začalo alebo viedlo trestné konanie s cieľom zistiť, či bude proti nemu vznesené obvinenie;

                  1.

                  rozhodol zbaviť Bélu Kovácsa imunity;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Maďarska a Bélovi Kovácsovi.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI:EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

         (2)  Ú. v. EÚ L 262, 7.10.2005, s. 1.

         (3)  Pozri Prílohu I k rokovaciemu poriadku, Kódex správania poslancov Európskeho parlamentu v oblasti finančných záujmov a konfliktov záujmov.


               19.9.2018

               SK

               Úradný vestník Európskej únie

               C 334/231

      P8_TA(2017)0291
      Námietka voči delegovanému aktu: európske konanie o platobnom rozkaze
      Rozhodnutie Európskeho parlamentu nevzniesť námietku voči delegovanému nariadeniu Komisie z 19. júna 2017, ktorým sa nahrádza príloha I k nariadeniu Európskeho parlamentu a Rady (ES) č. 1896/2006, ktorým sa zavádza európske konanie o platobnom rozkaze (C(2017)03984 – 2017/2747(DEA))
      (2018/C 334/30)

         Európsky parlament,

                  —

                  so zreteľom na delegované nariadenie Komisie (C(2017)03984),

                  —

                  so zreteľom na list Komisie z 19. júna 2017, ktorým Komisia žiada Európsky parlament, aby oznámil, že nevznesie námietku voči delegovanému nariadeniu,

                  —

                  so zreteľom na list Výboru pre právne veci predsedovi Konferencie predsedov výborov z 22. júna 2017,

                  —

                  so zreteľom na článok 290 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (ES) č. 1896/2006 z 12. decembra 2006, ktorým sa zavádza európske konanie o platobnom rozkaze (1), zmenené nariadením Európskeho parlamentu a Rady (EÚ) 2015/2421 (2), a najmä na jeho článok 30 a článok 31 ods. 5,

                  —

                  so zreteľom na odporúčanie pre rozhodnutie Výboru pre právne veci,

                  —

                  so zreteľom na článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá vypršala 4. júla 2017,

                  A.

                  keďže v prílohách k nariadeniu (ES) č. 1896/2006 sa stanovujú tlačivá, ktoré sa majú používať s cieľom uľahčiť jeho uplatňovanie;

                  B.

                  keďže nariadenie (ES) č. 1896/2006 bolo zmenené nariadením (EÚ) 2015/2421, ktoré sa bude uplatňovať od 14. júla 2017; keďže zmeny vykonané v súvislosti s európskym konaním o platobnom rozkaze by sa mali odraziť v prílohe I k nariadeniu (ES) č. 1896/2006;

                  C.

                  keďže je nevyhnutné nahradiť prílohu I k nariadeniu (ES) č. 1896/2006 a keďže nová príloha I by sa mala uplatňovať súčasne s nariadením (EÚ) 2015/2421;

                  D.

                  keďže zmeny nariadenia (ES) č. 1896/2006 sa začnú uplatňovať 14. júla 2017 a delegované nariadenie by preto malo nadobudnúť účinnosť 14. júla 2017;

                  1.

                  vyhlasuje, že nevznesie námietku voči delegovanému nariadeniu;

                  2.

                  poveruje svojho predsedu, aby postúpil toto rozhodnutie Rade a Komisii.

         (1)  Ú. v. EÚ L 399, 30.12.2006, s. 1.

         (2)  Ú. v. EÚ L 341, 24.12.2015, s. 1.


               19.9.2018

               SK

               Úradný vestník Európskej únie

               C 334/232

      P8_TA(2017)0292
      Námietka voči delegovanému aktu: európske konanie vo veciach s nízkou hodnotou sporu
      Rozhodnutie Európskeho parlamentu nevzniesť námietku voči delegovanému nariadeniu Komisie z 19. júna 2017, ktorým sa nahrádzajú prílohy I, II, III a IV k nariadeniu Európskeho parlamentu a Rady (ES) č. 861/2007, ktorým sa ustanovuje európske konanie vo veciach s nízkou hodnotou sporu (C(2017)03982 – 2017/2748(DEA))
      (2018/C 334/31)

         Európsky parlament,

                  —

                  so zreteľom na delegované nariadenie Komisie (C(2017)03982),

                  —

                  so zreteľom na list Komisie z 19. júna 2017, ktorým Komisia žiada Európsky parlament, aby oznámil, že nevznesie námietku voči delegovanému nariadeniu,

                  —

                  so zreteľom na list Výboru pre právne veci predsedovi Konferencie predsedov výborov z 22. júna 2017,

                  —

                  so zreteľom na článok 290 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (ES) č. 861/2007 z 11. júla 2007, ktorým sa ustanovuje Európske konanie vo veciach s nízkou hodnotou sporu (1), zmenené nariadením Európskeho parlamentu a Rady (EÚ) 2015/2421 (2), a najmä na jeho článok 26 a článok 27 ods. 5,

                  —

                  so zreteľom na odporúčanie pre rozhodnutie Výboru pre právne veci,

                  —

                  so zreteľom na článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá vypršala 4. júla 2017,

                  A.

                  keďže v prílohách k nariadeniu (ES) č. 861/2007 sa stanovujú tlačivá, ktoré sa majú používať s cieľom uľahčiť jeho uplatňovanie;

                  B.

                  keďže nariadenie (ES) č. 861/2007 bolo zmenené nariadením (EÚ) 2015/2421, ktoré sa bude uplatňovať od 14. júla 2017; keďže zmeny vykonané v súvislosti s Európskym konaním vo veciach s nízkou hodnotou sporu by sa mali odraziť v daných tlačivách, ktoré sa uvádzajú v prílohách;

                  C.

                  keďže je nevyhnutné nahradiť prílohy I až IV k nariadeniu (ES) č. 861/2007 a keďže nové prílohy I až IV by sa mali uplatňovať súčasne s nariadením (EÚ) 2015/2421;

                  D.

                  keďže zmeny nariadenia (ES) č. 861/2007 sa začnú uplatňovať 14. júla 2017 a delegované nariadenie by preto malo nadobudnúť účinnosť 14. júla 2017;

                  1.

                  vyhlasuje, že nevznesie námietku voči delegovanému nariadeniu;

                  2.

                  poveruje svojho predsedu, aby postúpil toto rozhodnutie Rade a Komisii.

         (1)  Ú. v. EÚ L 199, 31.7.2007, s. 1.

         (2)  Ú. v. EÚ L 341, 24.12.2015, s. 1.


               19.9.2018

               SK

               Úradný vestník Európskej únie

               C 334/188

      P8_TA(2017)0293
      Konzultácie o dôverných informáciách (výklad článku 5 ods. 5 a článku 210a rokovacieho poriadku)
      Rozhodnutie Európskeho parlamentu z 5. júla 2017 o konzultáciách o dôverných informáciách (výklad článku 5 ods. 5 a článku 210a rokovacieho poriadku) (2017/2095(REG))
      (2018/C 334/21)

         Európsky parlament,

                  —

                  so zreteľom na list predsedníčky Výboru pre ústavné veci z 23. júna 2017,

                  —

                  so zreteľom na článok 226 rokovacieho poriadku,

                  1.

                  rozhodol pripojiť k článku 5 ods. 5 rokovacieho poriadku tento výklad:
                  „Prístup k dôverným informáciám podlieha pravidlám stanoveným v medziinštitucionálnych dohodách uzavretých Európskym parlamentom a týkajúcich sa zaobchádzania s dôvernými informáciami (1a) a vnútorným pravidlám ich vykonávania, ktoré prijali príslušné orgány Európskeho parlamentu (1b).
                  (1a)  Medziinštitucionálna dohoda z 20. novembra 2002 uzavretá medzi Európskym parlamentom a Radou o prístupe Európskeho parlamentu k citlivým informáciám Rady v oblasti bezpečnostnej a obrannej politiky (Ú. v. ES C 298, 30.11.2002, s. 1).Rámcová dohoda z 20. októbra 2010 o vzťahoch medzi Európskym parlamentom a Európskou komisiou (Ú. v. EÚ L 304, 20.11.2010, s. 47).
                  Medziinštitucionálna dohoda z 12. marca 2014 medzi Európskym parlamentom a Radou o postupovaní utajovaných skutočností, ktorých držiteľom je Rada a ktoré sa týkajú záležitostí mimo oblasti spoločnej zahraničnej a bezpečnostnej politiky, Európskemu parlamentu a o zaobchádzaní s takýmito skutočnosťami zo strany Európskeho parlamentu (Ú. v. EÚ C 95, 1.4.2014, s. 1)."
                        (1b)  Rozhodnutie Európskeho parlamentu z 23. októbra 2002 o vykonávaní Medziinštitucionálnej dohody upravujúcej prístup Európskeho parlamentu k citlivým informáciám v oblasti bezpečnostnej a obrannej politiky (Ú. v. ES C 298, 30.11.2002, s. 4).Rozhodnutie predsedníctva z 15. apríla 2013 o pravidlách zaobchádzania s dôvernými informáciami zo strany Európskeho parlamentu (Ú. v. EÚ C 96, 1.4.2014, s. 1).“;"

                  2.

                  rozhodol pripojiť k článku 210a rokovacieho poriadku tento výklad:
                  „Tento článok sa uplatňuje v rozsahu, v ktorom platný právny rámec týkajúci sa zaobchádzania s dôvernými informáciami stanovuje možnosť sprístupniť dôverné informácie na schôdzi za zatvorenými dverami mimo zabezpečených zariadení.“;

                  3.

                  poveruje svojho predsedu, aby postúpil toto rozhodnutie pre informáciu Rade a Komisii.


               19.9.2018

               SK

               Úradný vestník Európskej únie

               C 334/189

      P8_TA(2017)0307
      Zriadenie, úlohy, počet členov a doba trvania osobitného výboru pre terorizmus
      Rozhodnutie Európskeho parlamentu zo 6. júla 2017 o zriadení, úlohách, počte členov a dobe trvania osobitného výboru pre terorizmus (2017/2758(RSO))
      (2018/C 334/22)

         Európsky parlament,

                  —

                  so zreteľom na návrh rozhodnutia Konferencie predsedov,

                  —

                  so zreteľom na článok 197 rokovacieho poriadku,

                  A.

                  keďže EÚ má podľa článku 67 Zmluvy o fungovaní Európskej únie (ZFEÚ) jasné právomoci, pokiaľ ide o zaisťovanie vysokej úrovne bezpečnosti, a vnútroštátne orgány majú právomoci v oblasti boja proti terorizmu, ako sa uvádza v článku 73 ZFEÚ; a keďže z hlavy V ZFEÚ týkajúcej sa policajnej a justičnej spolupráce v súvislosti s vnútornou bezpečnosťou EÚ vyplývajú širšie povinnosti na poli cezhraničnej spolupráce;

                  B.

                  keďže výsledkom práce osobitného výboru zriadeného týmto rozhodnutím by malo byť riešenie praktických a legislatívnych nedostatkov v boji proti terorizmu v EÚ a v spolupráci s medzinárodnými partnermi a aktérmi, s osobitným zameraním na spoluprácu a výmenu informácií;

                  C.

                  keďže riešenie nedostatkov a medzier v spolupráci a výmene informácií medzi vnútroštátnymi orgánmi presadzovania práva, ako aj interoperabilita európskych databáz na výmenu informácií majú prvoradý význam pre zaistenie dobrého fungovania schengenského priestoru a zároveň pre ochranu vonkajšej hranice EÚ a mali by predstavovať jadro mandátu osobitného výboru;

                  D.

                  keďže dodržiavanie základných práv je základným prvkom úspešných protiteroristických politík;

                  1.

                  rozhodol zriadiť osobitný výbor pre terorizmus s týmito prísne vymedzenými úlohami:

                              a)

                              nestranne skúmať, analyzovať a hodnotiť fakty poskytnuté orgánmi presadzovania práva členských štátov, príslušnými agentúrami EÚ a uznávanými expertmi a mieru teroristickej hrozby na európskom území a navrhovať vhodné opatrenia, ktoré EÚ a jej členským štátom umožnia pomáhať pri predchádzaní trestným činom súvisiacim s terorizmom, ich vyšetrovaní a stíhaní;

                              b)

                              nestranne a v súlade s prístupom založeným na dôkazoch identifikovať a analyzovať potenciálne chyby a zlyhania, ktoré umožnili nedávne teroristické útoky v rôznych členských štátoch, najmä prostredníctvom zberu, zostavovania a analýzy všetkých informácií o páchateľoch z obdobia pred spáchaním ich teroristického činu, ktoré majú k dispozícii spravodajské služby alebo orgány presadzovania práva a justičné orgány členských štátov;

                              c)

                              skúmať a hodnotiť vykonávanie existujúcich opatrení a nástrojov v oblasti riadenia vonkajších hraníc vrátane zle fungujúcich kontrol na vonkajších hraniciach, v dôsledku ktorých mohli do Európy vstúpiť jednotlivci s falošnými dokladmi, a vyhodnotiť príčiny, pre ktoré si niektoré členské štáty v plnom rozsahu nesplnili svoje povinnosti stanovené v nariadení Európskeho parlamentu a Rady (ES) č. 1987/2006 (1) (nariadenie o schengenskom informačnom systéme); zozbierať a zanalyzovať informácie o prípadných nedostatkoch členských štátov a Komisie pri zabezpečovaní plného vykonávania súvisiacich ustanovení nariadenia Európskeho parlamentu a Rady (EÚ) 2016/399 (2) (Kódex schengenských hraníc) a navrhnúť vhodné opatrenia na odstránenie odhalených nedostatkov;

                              d)

                              odhaliť nedostatky pri výmene informácií z oblasti súdnictva, presadzovania práva a spravodajských služieb medzi členskými štátmi; prešetriť najmä údajné rozšírené nedostatky pri zbere, analýze a sprostredkúvaní informácií, ktoré by mohli pomôcť predísť útokom, predovšetkým:

                                          —

                                          analýzou a hodnotením výkonnosti databáz EÚ, ako sú schengenský informačný systém (SIS), vízový informačný systém (VIS) a spoločný európsky model výmeny informácií (EIXM), a prípadných zlyhaní členských štátov pri vykonávaní existujúcich právnych nástrojov, ako sú rozhodnutie Rady 2008/615/SVV (3) alebo rámcové rozhodnutie Rady 2006/960/SVV (4); najmä analýzou príčin, pre ktoré sa niektoré členské štáty nepodieľajú na dopĺňaní informácií do týchto databáz, hlavne vzhľadom na ich povinnosti stanovené v nariadení o schengenskom informačnom systéme a v rozhodnutí Rady 2007/533/SVV (5);

                                          —

                                          analýzou údajného neplnenia povinnosti, ktorú ukladá článok 2 ods. 3 rozhodnutia Rady 2005/671/SVV (6), zo strany členských štátov, pričom táto povinnosť má zabezpečiť, že Europolu a Eurojustu sa budú odovzdávať aspoň informácie uvedené v odsekoch 4 a 5 uvedeného článku získané príslušným orgánom;

                                          —

                                          zberom informácií o plnení povinnosti uloženej článkami 3 a 7 rámcového rozhodnutia 2006/960/SVV a analýzou plnenia tejto povinnosti orgánmi členských štátov, najmä zabezpečovaním toho, aby príslušné orgány presadzovania práva poskytovali príslušným orgánom presadzovania práva v iných dotknutých členských štátoch informácie a spravodajské údaje v prípadoch, ak existujú vecné dôvody, že informácie a spravodajské informácie by mohli pomôcť pri odhaľovaní, prevencii alebo vyšetrovaní trestných činov uvedených v článku 2 ods. 2 rámcového rozhodnutia Rady 2002/584/SVV (7);

                                          —

                                          preskúmaním toho, či si Europol v plnej miere plní oznamovaciu povinnosť uloženú článkom 17 rozhodnutia Rady 2009/371/SVV (8), ktoré bolo zrušené nariadením Európskeho parlamentu a Rady (EÚ) 2016/794 (9);

                                          —

                                          preskúmaním toho, či si národné jednotky členských štátov v plnej miere plnia povinnosť uloženú článkom 8 ods. 4 písm. a) rozhodnutia 2009/371/SVV, ktoré bolo zrušené nariadením (EÚ) 2016/794, a z vlastnej iniciatívy poskytujú Europolu informácie a spravodajské informácie potrebné na plnenie jeho úloh;

                                          —

                                          preskúmaním prípadných nedostatkov pri výmene informácií medzi agentúrami EÚ, ako aj právnych prostriedkov a potreby, aby mali tieto agentúry prístup k schengenskému informačnému systému a ďalším príslušným informačným systémom EÚ;

                                          —

                                          vyhodnotením existujúcej neformálnej spolupráce medzi spravodajskými službami členských štátov a posúdením miery účinnosti z hľadiska výmeny informácií a praktickej spolupráce;

                                          —

                                          preskúmaním vzťahu EÚ s tretími krajinami a medzinárodnými agentúrami v oblasti boja proti terorizmu vrátane existujúcej medzinárodnej spolupráce a nástrojov v oblasti boja proti terorizmu, a to aj výmeny najlepších postupov a účinnosti súčasnej miery výmeny informácií;

                              e)

                              posúdiť vplyv právnych predpisov EÚ v oblasti boja proti terorizmu a ich vykonávania na základné práva;

                              f)

                              posúdiť dostupnosť a účinnosť všetkých zdrojov pridelených príslušným orgánom zapojeným do boja proti terorizmu (polícia, armáda, súdnictvo, rozpočet, spravodajstvo, sledovanie, informácie, IT atď.) v členských štátoch a na úrovni EÚ; zanalyzovať prípadné nedostatky v policajnej spolupráci a prekážky stojace v ceste praktickej cezhraničnej spolupráci pri presadzovaní práva pri vyšetrovaniach týkajúcich sa boja proti terorizmu, pričom sa identifikujú technické, štrukturálne a právne obmedzenia vyšetrovacích kapacít;

                              g)

                              prešetriť nedostatky v justičných systémoch a justičnej spolupráci na úrovni EÚ, ako aj spoluprácu pri cezhraničných vyšetrovaniach, najmä prostredníctvom Eurojustu, Európskej justičnej siete, spoločných vyšetrovacích tímov, európskeho zatykača a európskeho vyšetrovacieho príkazu; identifikovať technické, štrukturálne a právne obmedzenia kapacít v oblasti vyšetrovania a stíhania;

                              h)

                              preskúmať súčasnú výmenu najlepších postupov a spoluprácu medzi vnútroštátnymi orgánmi a príslušnými orgánmi EÚ, pokiaľ ide o ochranu ľahkých cieľov vrátane oblastí tranzitu, ako sú letiská a železničné stanice, ako aj ochranu kritických infraštruktúr, ako sa stanovuje v smernici Rady 2008/114/ES (10);

                              i)

                              prešetriť mechanizmy, ktoré majú v súčasnosti k dispozícii obete terorizmu, najmä smernicu Európskeho parlamentu a Rady 2012/29/EÚ (11), a identifikovať existujúce osvedčené postupy, ktoré by sa mali vymieňať;

                              j)

                              zbierať informácie o procese radikalizácie a zanalyzovať ho, rovnako ako účinnosť programov deradikalizácie zavedených v obmedzenom počte členských štátov; identifikovať existujúce osvedčené postupy, ktoré by sa mali vymieňať, a zistiť, či členské štáty prijali v tomto smere primerané opatrenia;

                              k)

                              posúdiť efektívnosť spolupráce medzi členskými štátmi a tiež účinnosť spolupráce medzi príslušnými orgánmi, povinnými subjektmi a orgánmi presadzovania práva v rámci boja proti praniu špinavých peňazí a financovaniu terorizmu podľa smernice Európskeho parlamentu a Rady 2005/60/ES (12), a výmeny názorov s relevantnými aktérmi v bankovom sektore a pri vyšetrovaní podvodov a s orgánmi presadzovania práva s cieľom identifikovať nové podoby financovania terorizmu vrátane jeho prepojení s organizovaným zločinom;

                              l)

                              prijať akékoľvek odporúčania, ktoré považuje za potrebné, v súvislosti s vyššie uvedenými záležitosťami, a na uvedené účely nadväzovať potrebné kontakty, uskutočňovať návštevy a organizovať vypočutia s inštitúciami a príslušnými agentúrami EÚ a s medzinárodnými a vnútroštátnymi inštitúciami, vnútroštátnymi parlamentmi a vládami členských štátov a tretích krajín a s funkcionármi zapojenými do každodenného boja proti terorizmu, ako sú orgány presadzovania práva, policajné zložky, spravodajské služby, sudcovia a úradníci so súdnou právomocou a zástupcovia vedeckej obce, podnikateľskej obce a občianskej spoločnosti vrátane organizácií obetí;

                  2.

                  zdôrazňuje, že na každé odporúčanie osobitného výboru musia nadviazať príslušné stále výbory;

                  3.

                  rozhodol, že právomoci, personál a dostupné zdroje stálych výborov Európskeho parlamentu s pôsobnosťou pre otázky týkajúce sa prijímania, monitorovania a vykonávania právnych predpisov EÚ týkajúcich sa oblasti zodpovednosti osobitného výboru zostávajú nezmenené;

                  4.

                  rozhodol, že vždy, keď sa v rámci činnosti osobitného výboru budú organizovať vypočutia o dôkazoch dôvernej povahy, podávať svedectvá obsahujúce osobné údaje alebo utajované skutočnosti alebo uskutočňovať s orgánmi a so subjektmi výmeny názorov alebo vypočutia o tajných, dôverných, utajených alebo citlivých informáciách z hľadiska národnej alebo verejnej bezpečnosti, mali by sa príslušné schôdze konať za zatvorenými dverami; rozhodol, že svedkovia a znalci majú právo vypovedať alebo svedčiť za zatvorenými dverami;

                  5.

                  rozhodol, že tajné alebo dôverné dokumenty doručené osobitnému výboru sa preskúmajú podľa postupu stanoveného v článku 210a Rokovacieho poriadku Európskeho parlamentu, aby sa zabezpečilo, že k nim budú mať osobný prístup iba predseda výboru, spravodajca, tieňoví spravodajcovia, koordinátori a určení funkcionári, a že tieto informácie sa použijú výlučne na účely vypracovania správy v polovici obdobia a záverečnej správy osobitného výboru; rozhodol, že schôdze sa budú konať v miestnostiach zabezpečených proti odpočúvaniu neoprávnenými osobami;

                  6.

                  rozhodol, že pred prístupom k utajeným informáciám alebo vypočutím dôkazov, ktoré by mohli ohroziť národnú alebo verejnú bezpečnosť, prejdú všetci poslanci a funkcionári bezpečnostnou previerkou v súlade s platnými vnútornými pravidlami a postupmi;

                  7.

                  rozhodol, že informácie, ktoré získa osobitný výbor, sa použijú výlučne na výkon jeho povinností a nesprístupnia sa tretím stranám; rozhodol, že takéto informácie sa nesmú zverejniť, ak obsahujú materiály tajného alebo dôverného charakteru alebo mená osôb;

                  8.

                  rozhodol, že osobitný výbor bude zložený z 30 členov;

                  9.

                  rozhodol, že funkčné obdobie osobitného výboru bude 12 mesiacov, pokiaľ ho Európsky parlament pred jeho vypršaním nepredĺži, a že uvedené funkčné obdobie začne plynúť od dátumu ustanovujúcej schôdze osobitného výboru; rozhodol, že osobitný výbor predloží Európskemu parlamentu správu v polovici obdobia a konečnú správu, ktoré budú obsahovať vecné zistenia a odporúčania týkajúce sa opatrení a iniciatív, ktoré sa majú uskutočniť.

         (1)  Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 381, 28.12.2006, s. 4).

         (2)  Nariadenie Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (Ú. v. EÚ L 77, 23.3.2016, s. 1).

         (3)  Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

         (4)  Rámcové rozhodnutie Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní (Ú. v. EÚ L 386, 29.12.2006, s. 89).

         (5)  Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 205, 7.8.2007, s. 63).

         (6)  Rozhodnutie Rady 2005/671/SVV z 20. septembra 2005 o výmene informácií a spolupráci v oblasti trestných činov terorizmu (Ú. v. EÚ L 253, 29.9.2005, s. 22).

         (7)  Rámcové rozhodnutie Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi (Ú. v. ES L 190, 18.7.2002, s. 1).

         (8)  Rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (Ú. v. EÚ L 121, 15.5.2009, s. 37).

         (9)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).

         (10)  Smernica Rady 2008/114/ES z 8. decembra 2008 o identifikácii a označení európskych kritických infraštruktúr a zhodnotení potreby zlepšiť ich ochranu (Ú. v. EÚ L 345, 23.12.2008, s. 75).

         (11)  Smernica Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV (Ú. v. EÚ L 315, 14.11.2012, s. 57).

         (12)  Smernica Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu (Ú. v. EÚ L 309, 25.11.2005, s. 15).


title: Rozhodnutie Európskeho parlamentu (EÚ) 2018/1402 z 18. apríla 2018 o účtovnej závierke Európskej železničnej agentúry (teraz Železničná agentúra Európskej únie) za rozpočtový rok 2016

text:
               3.10.2018

               SK

               Úradný vestník Európskej únie

               L 248/287

      ROZHODNUTIE EURÓPSKEHO PARLAMENTU (EÚ) 2018/1402
      z 18. apríla 2018
      o účtovnej závierke Európskej železničnej agentúry (teraz Železničná agentúra Európskej únie) za rozpočtový rok 2016
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej železničnej agentúry (teraz Železničná agentúra Európskej únie) za rozpočtový rok 2016,

                  —

                  so zreteľom na správu Dvora audítorov o overení ročnej účtovnej závierky Európskej železničnej agentúry (teraz Železničná agentúra Európskej únie) za rozpočtový rok 2016 spolu s odpoveďou agentúry (1),

                  —

                  so zreteľom na vyhlásenie (2) o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 20. februára 2018 o udelení absolutória agentúre za plnenie rozpočtu za rozpočtový rok 2016 (05941/2018 – C8-0072/2018),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,

                  —

                  so zreteľom na nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (5), a najmä na jeho článok 65,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

                  —

                  so zreteľom na článok 94 a prílohu IV k rokovaciemu rokovacieho poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0079/2018),

                  1.

                  schvaľuje účtovnú závierku Európskej železničnej agentúry (teraz Železničná agentúra Európskej únie) za rozpočtový rok 2016;

                  2.

                  poveruje svojho predsedu, aby postúpil toto rozhodnutie výkonnému riaditeľovi Železničnej agentúry Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 417, 6.12.2017, s. 166.

         (2)  Pozri poznámku pod čiarou č. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 164, 30.4.2004, s. 1.

         (5)  Ú. v. EÚ L 138, 26.5.2016, s. 1.

         (6)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2018/1430 z 18. apríla 2018 o absolutóriu za plnenie rozpočtu Európskej agentúry pre pohraničnú a pobrežnú stráž (Frontex) za rozpočtový rok 2016

text:
               3.10.2018

               SK

               Úradný vestník Európskej únie

               L 248/338

      ROZHODNUTIE EURÓPSKEHO PARLAMENTU (EÚ) 2018/1430
      z 18. apríla 2018
      o absolutóriu za plnenie rozpočtu Európskej agentúry pre pohraničnú a pobrežnú stráž (Frontex) za rozpočtový rok 2016
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre pohraničnú a pobrežnú stráž (ďalej len „agentúra“) za rozpočtový rok 2016,

                  —

                  so zreteľom na správu Dvora audítorov o ročnej účtovnej závierke Európskej agentúry pre pohraničnú a pobrežnú stráž za rozpočtový rok 2016 spolu s odpoveďou agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 20. februára 2018 o udelení absolutória agentúre za plnenie rozpočtu za rozpočtový rok 2016 (05941/2018 – C8-0074/2018),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (4), a najmä na jeho článok 30,

                  —

                  so zreteľom na nariadenie Európskeho parlamentu a Rady (EÚ) 2016/1624 zo 14. septembra 2016 o európskej pohraničnej a pobrežnej stráži, ktorým sa mení nariadenie Európskeho parlamentu a Rady (EÚ) 2016/399 a ktorým sa zrušuje nariadenie Európskeho parlamentu a Rady (ES) č. 863/2007, nariadenie Rady (ES) č. 2007/2004 a rozhodnutie Rady 2005/267/ES (5), a najmä na jeho článok 76,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0108/2018),

                  1.

                  udeľuje absolutórium výkonnému riaditeľovi Európskej agentúry pre pohraničnú a pobrežnú stráž za plnenie rozpočtu agentúry za rozpočtový rok 2016;

                  2.

                  uvádza svoje poznámky v priloženom uznesení;

                  3.

                  poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre pohraničnú a pobrežnú stráž, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 417, 6.12.2017, s. 233.

         (2)  Pozri poznámku pod čiarou č. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 349, 25.11.2004, s. 1.

         (5)  Ú. v. EÚ L 251, 16.9.2016, s. 1.

         (6)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2018/1403 z 18. apríla 2018 o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2016

text:
               3.10.2018

               SK

               Úradný vestník Európskej únie

               L 248/288

      ROZHODNUTIE EURÓPSKEHO PARLAMENTU (EÚ) 2018/1403
      z 18. apríla 2018
      o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2016
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho orgánu pre cenné papiere a trhy za rozpočtový rok 2016,

                  —

                  so zreteľom na správu Dvora audítorov o overení ročnej účtovnej závierky Európskeho orgánu pre cenné papiere a trhy za rozpočtový rok 2016 spolu s odpoveďou orgánu (1),

                  —

                  so zreteľom na vyhlásenie o vierohodnosti vedenia účtov a zákonnosti a riadnosti príslušných operácií (2), ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 20. februára 2018 o udelení absolutória orgánu za plnenie rozpočtu za rozpočtový rok 2016 (05941/2018 – C8-0083/2018),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (4), a najmä na jeho článok 64,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0101/2018),

                  1.

                  udeľuje absolutórium výkonnej riaditeľke Európskeho orgánu pre cenné papiere a trhy za plnenie rozpočtu orgánu za rozpočtový rok 2016;

                  2.

                  uvádza svoje poznámky v priloženom uznesení;

                  3.

                  poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskeho orgánu pre cenné papiere a trhy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 417, 6.12.2017, s. 176.

         (2)  Pozri poznámku pod čiarou č. 1..

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 331, 15.12.2010, s. 84.

         (5)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2018/1333 z 18. apríla 2018 o absolutóriu za plnenie všeobecného rozpočtu Európskej únie za rozpočtový rok 2016, oddiel VIII – európsky ombudsman

text:
               3.10.2018

               SK

               Úradný vestník Európskej únie

               L 248/141

      ROZHODNUTIE EURÓPSKEHO PARLAMENTU (EÚ) 2018/1333
      z 18. apríla 2018
      o absolutóriu za plnenie všeobecného rozpočtu Európskej únie za rozpočtový rok 2016, oddiel VIII – európsky ombudsman
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2016 (1),

                  —

                  so zreteľom na konsolidované ročné účtovné závierky Európskej únie za rozpočtový rok 2016 (COM(2017)365 – C8-0254/2017) (2),

                  —

                  so zreteľom na výročnú správu Dvora audítorov o plnení rozpočtu za rozpočtový rok 2016 spolu s odpoveďami inštitúcií (3),

                  —

                  so zreteľom na vyhlásenie (4) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/20022 (5), a najmä na jeho články 55, 99, 164, 165 a 166,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0100/2018),

                  1.

                  udeľuje európskej ombudsmanke absolutórium za plnenie rozpočtu za rozpočtový rok 2016;

                  2.

                  uvádza svoje poznámky v priloženom uznesení;

                  3.

                  poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, európskej ombudsmanke, Európskej rade, Rade, Komisii, Súdnemu dvoru Európskej únie, Dvoru audítorov, európskemu dozornému úradníkovi pre ochranu údajov a Európskej službe pre vonkajšiu činnosť a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 48, 24.2.2016.

         (2)  Ú. v. EÚ C 323, 28.9.2017, s. 1.

         (3)  Ú. v. EÚ C 322, 28.9.2017, s. 1.

         (4)  Ú. v. EÚ C 322, 28.9.2017, s. 10.

         (5)  Ú. v. EÚ L 298, 26.10.2012, s. 1.


               11.10.2018

               SK

               Úradný vestník Európskej únie

               C 369/180

      P8_TA(2017)0486
      Obnovenie mandátu predsedníčky Jednotnej rady pre riešenie krízových situácií
      Rozhodnutie Európskeho parlamentu z 12. decembra 2017 o návrhu Komisie na obnovenie funkčného obdobia predsedu Jednotnej rady pre riešenie krízových situácií (N8-0092/2017 – C8-0425/2017 – 2017/0901(NLE))
      (Schválenie)
      (2018/C 369/28)

         Európsky parlament,

                  —

                  so zreteľom na návrh Komisie z 29. novembra 2017 na obnovenie funkčného obdobia predsedu Jednotnej rady pre riešenie krízových situácií (N8-0092/2017),

                  —

                  so zreteľom na článok 56 ods. 6 tretí pododsek a článok 56 ods. 7 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),

                  —

                  so zreteľom na článok 122a rokovacieho poriadku,

                  —

                  so zreteľom na správu Výboru pre hospodárske a menové veci (A8-0393/2017),

                  A.

                  keďže Rada vymenovala 19. decembra 2014 Elke Königovú za predsedníčku Jednotnej rady pre riešenie krízových situácií (Single Resolution Board – SRB) na funkčné obdobie troch rokov od 23. decembra 2014 (2);

                  B.

                  keďže v súlade s článkom 56 ods. 7 nariadenia (EÚ) č. 806/2014 funkčné obdobie prvého predsedu SRB sa môže predĺžiť raz na obdobie piatich rokov;

                  C.

                  keďže Komisia 29. novembra 2017 prijala návrh na obnovenie funkčného obdobia Elke Königovej ako predsedníčky SRB a tento návrh postúpila Európskemu parlamentu;

                  D.

                  keďže Výbor Európskeho parlamentu pre hospodárske a menové veci pristúpil k posúdeniu kvalifikácie navrhnutého kandidáta na funkciu predsedu SRB, najmä z hľadiska požiadaviek stanovených v článku 56 ods. 4 nariadenia (EÚ) č. 806/2014;

                  E.

                  keďže 4. decembra 2017 výbor usporiadal vypočutie Elke Königovej, počas ktorého predniesla úvodné vyhlásenie a potom odpovedala na otázky položené členmi výboru;

                  1.

                  schvaľuje návrh Komisie na obnovenie funkčného obdobia Elke Königovej vo funkcii predsedníčky SRB;

                  2.

                  poveruje svojho predsedu, aby postúpil toto rozhodnutie Európskej rade, Rade, Komisii a vládam členských štátov.

         (1)  Ú. v. EÚ L 225, 30.7.2014, s. 1.

         (2)  Ú. v. EÚ L 367, 23.12.2014, s. 97.